paragraph_text: Obje zemlje su nastojale pridobiti uz sebe zemlje koje nisu bile ni dosljedno kapitalističke, ni socijalističke - tako su primjerice u arapskom svijetu zemlje s autoritarnim republikanskim režimima (poput Iraka ili Sirije) uglavnom bile u savezničkim odnosima sa SSSR-om, a one s apsolutnim monarhijama (poput Saudijske Arabije) su se u svojem sukobu s republikanskim snagama oslanjale na Zapad. Znatan dio zemalja se pridružio Pokretu nesvrstanih; među njima i zemlje s komunističkim režimima poput Vijetnama, Kube i Angole koje su imale izrazito blisku političku, gospodarsku i vojnu suradnju sa SSSR-om; ili pak Saudijske Arabije koja je objektivno bila jedan od najvažnijih gospodarskih i sigurnosnih saveznika SAD-a.